**- CONGRESUL AVOCAȚILOR -**

**COMUNICAT**

Astăzi, 05 octombrie 2019, s-a reîntrunit Congresul avocaților 2019 astfel cum a fost decis în luna iunie 2019, prin art. 2 din Hotărârea Congresului Avocaților nr. 07 din 6-7 iunie 2019, cu ORDINEA DE ZI, care a cuprins pct. 2, 4, 6 și 11 de pe ordinea de zi a Congresului avocaților 2019, astfel cum figurează în Anunțul de convocare a Congresului din 23 aprilie 2019:

**2.** Prezentarea pentru dezbatere și aprobare a raportului anual al Consiliului de Administrație al Casei de Asigurări a Avocaților (în continuare C.A.A.);

**4.** Prezentarea spre aprobare a execuției bugetare pe anul 2018 și a proiectului de buget al C.A.A. pentru anul 2019;

**6.** Prezentarea spre aprobare a raportului anual al Comisiei de Cenzori a C.A.A.;

**11.** Alegerea membrilor Comisiei de Cenzori a C.A.A..

În cadrul Congresului s-au analizat următoarele:

- Raportul C.A.A. pentru Congresul avocaților din 6-7.06.2019;

- Auditul asupra C.A.A., care a avut ca obiectiv general verificarea legalității modului în care au fost înregistrate și reflectate în contabilitatea C.A.A. elementele de activ și pasiv, precum și modalitatea de gestionare a patrimoniului C.A.A., de la data preluării mandatului de către actualul Consiliu de administrație al C.A.A. până la zi, precum și anterior preluării mandatului pentru o perioada de 3 ani.

- Punctul de vedere al C.A.A. cu privire la raportul de audit KPMG;

- Raportul Grupul de lucru al Consiliului UNBR pentru coordonarea activității C.A.A. - conform Hotărârii Congresului avocaților nr. 07/6-7.06.2019 ;

- Punctele de vedere ale barourilor și filialelor C.A.A. cu privire la Raportul KPMG; Centralizator.

După dezbateri, Congresul avocaților a hotărât cu majoritate următoarele:

**1.** aprobarea raportului anual al Consiliului de Administrație al C.A.A.;

**2.** aprobarea execuției bugetare a C.A.A. pentru 2017 și 2018;

**3.** aprobarea proiectului de buget al C.A.A. pentru 2019;

**4.** aprobarea Raportului comisie de Cenzori a C.A.A. pentru 2018.

De asemenea, Congresul a decis prin vot componența Comisiei de Cenzori a C.A.A., pentru un mandat de 4 ani, după cum urmează:

- domnul avocat Cuc Cornel (Baroul Timiș)

- domnul avocat Mihăloiu Bogdan-Valentin (Baroul Dolj);

- domnul avocat Bancea Valeriu-Petru (Baroul Satu Mare).

- doamna avocat Savu Gabriela-Iuliana (Baroul București), membru supleant;

- doamna avocat Popescu-Cruceru Sorina-Anca, (Baroul București), membru supleant.

- domnul avocat Rotaru Ioan (Baroul Olt), membru supleant.

Congresul avocaților a decis ca toate propunerile care s-au degajat din dezbateri vor face obiectul Consiliului UNBR din 09 noiembrie 2019.

Congresul avocaților a acordat mandat Consiliului UNBR să aprobe proiectul de buget al Uniunii Naționale a Barourilor din România (UNBR) pentru 2020, sub rezerva ratificării de către Congresul avocaților din 2020.

Ședința a început la ora 09.00 și s-a încheiat la ora 17.45.